**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  2 – 9 – 2024

**ΑΜΑΡΟΥΣΙΟΥ Αρ. Πρ.:** 223

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Δ/νση Π. Ε. Β΄ Αθήνας**

**Κοινοποίηση: ΥΠΑΙΘΑ, Περιφερειακή Δ/νση Π. & Δ. Εκπ/σης Αττικής, Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**ΚΑΤΑΓΓΕΛΙΑ**

**για την μη έγκαιρη έκδοση των κενών για την κατάθεση αιτήσεων τοποθέτησης των νεοδιόριστων εκπαιδευτικών της Β΄ Δ/νσης Π. Ε. Αθήνας**

Το Δ. Σ. του Συλλόγου Εκπ/κών Π. Ε. Αμαρουσίου ΚΑΤΑΓΓΕΛΛΕΙ ως απαράδεκτη την ενέργεια της Διεύθυνσης Π. Ε. Β΄ Αθήνας και του ΠΥΣΠΕ Β΄ Αθήνας σύμφωνα με τις οποίες μέχρι στιγμής δεν έχουν ανακοινωθεί τα κενά στα σχολικές μονάδες της Δ/νσης Π. Ε. Β΄ Αθήνας προκειμένου να δηλώσουν στις αιτήσεις τοποθέτησής τους οι νεοδιόριστοι εκπαιδευτικοί της Β΄ Δ/νσης Π. Ε. Αθήνας ενώ ήδη αρχίζει να τρέχει το σύστημα των τοποθετήσεων για τους νεοπροσληφθέντες αναπληρωτές.

Με τις ενέργειές της αυτές η Δ/νση Π. Ε. Β΄ Αθήνας παραβιάζει την κείμενη νομοθεσία περί τοποθετήσεων των μονίμων εκπαιδευτικών και αποδεικνύει για άλλη μια φορά την διοικητική κατάρρευση και διάλυση στην οποία ευρίσκεται γεγονός το οποίο έχουμε αναδείξει και καταγγείλει ποικιλοτρόπως ως τώρα.

Αναρωτιόμαστε ποια είναι η θέση και τι ακριβώς κάνουν στο ΠΥΣΠΕ Β΄ Αθήνας τα αιρετά του μέλη.

Καλούμε το Δ. Σ. της Δ. Ο. Ε. να επιληφθεί του θέματος.

